M-a fixat într-una cu o privire ușor bolnavă, pe care a întrerupt-o doar de câteva ori ca să-mi facă, deloc subtil, cu ochiul; m-a redus la statutul de om fără rost, reproșându-mi că-s doar una care se chinuie singură cu un job în orașul ăsta; m-a păcălit să mă aplec peste geam ca să-i ajut cu protecția la locul de muncă - bucăți de zid care cădeau pe trotuar, pe care eu trebuia să le pândesc - ca, de fapt, să profite de moment pentru a mă apuca de șold, alături de-o strângere de aceeași parte a corpului și un făcut cu ochiul a invitație; la final, mi-a transmis că nu vrea să îmi monteze înapoi în geam o anumită sită pe care o dăduse jos pentru lucrări pentru că o să vină doar el în altă zi să mi-o pună.” Cătălina Teodorescu, jurnalistă : „Când povestesc că, recent, un tip pe care nu-l cunosc și cu care n-am vorbit vreodată a considerat că e o idee bună să îmi trimită pe Facebook o poză cu penisul lui, când povestesc că nu mai merg cu taxi luat de pe stradă de când odată, noaptea, în centrul Bucureștiului, un șofer mi-a propus să mă ducă el «într-un loc frumos» înainte să mă ducă acasă, când povestesc că un bărbat de 80+ ani s-a așezat lângă mine în autobuz ca să poată să îmi ridice fusta și că apoi a început să zbiere din toți rărunchii că sunt «curvă» când m-am ridicat și am plecat de lângă el, când povestesc că un străin de pe stradă a crezut că e în regulă să mă ia în brațe și să mă treacă pe trotuarul celălalt, sau că un alt tip și-a lipit mâinile de sânii mei când a trecut prin dreptul meu la trecerea de pietoni, când povestesc că aproape că nu există zi să ies din casă fără să mă lovesc de câte o formă de hărțuire sexuală.” Ema Ene, om de marketing: „Când mergeam dimineața la muncă și m-am trezit cu o mână de bărbat între picioarele mele.